TV7 JERUUSALEMMA UUDISED
Meie tänased teemad -
Ashkenazi rabi külastas raketitulva alla jäänud Sderoti
IDF-i patrulli lähedal Liibanoni piiril plahvatas pomm
Ukraina juutide juht otsis Iisraelist toetust
EL väitel ei peaks Iisrael vangistatud terroriste vabastama
Süüria mässulised müüksid Golani Iisraelile
TV7 Jeruusalemma Uudistest - Shalom!
Arutz Sheva teatel külastas Iisraeli ashkenazi juutide pearabi
David Lau eelmisel reedel raketitule tõttu raskustesse sattunud
Sderoti linna Lõuna-Iisraelis.
Linna ja selle ümbruskonda tulistati mitme päeva jooksul Gazast
umbes 100 raketti.
Rabi Lau ütles Sderoti elanikele, et kogu Iisrael toetab neid
ja palvetab neile rahu.
Ta lootis, et puurimipüha möödub rahulikult
ja kogu Iisrael saab rõõmsaid pühi nautida.
Rabi jagas ka Iron Dome'i raketitõrjepatarei eest vastutavale
IDF üksusele puurimipühade puhul maiustuskorve.
Rabi tundis kohustust Sderoti külastada
ning julgustada linnaelanikke ja sõdureid,
kes püüavad hakkama saada suurima rünnakuga
pärast 2012. a operatsiooni Kaitsesammas.
Rabi Lau õnnistas sderotlasi turvavate sõdurite pingutusi
elanike kaitsel pühade ajal ning nimetas sõdurite missiooni
tähtsaks ja pühaks inimhingede päästmiseks.
Arutz Sheva teatel plahvatas eelmisel reedel
Iisraeli-Liibanoni piiril IDF patrulli lähedal pomm.
Keegi vigastada ei saanud,
kuid kolm Iisraeli sõdurit viidi haiglasse läbivaatusele.
IDF vastas rünnakule, pommitades Hezbollah terroribaase Liibanonis.
Kolm nädalat varem tabas kaks raketti
Hermoni mäe lähedal asuvat IDF baasi.
IDF on olnud Liibanoni piiri lähedal mitu nädalat häirevalmiduses,
kuna Hezbollah lubas kätte maksta väidetavale Iisraeli õhurünnakule
Süüriast Hezbollah'le saadetud relvalasti vastu.
Iisrael pole raportit kinnitanud, kuid ametnikud on kinnitanud
oma üldiselt negatiivset hoiakut
Süüriast Hezbollah'le saadetavate relvalastide suhtes.
Ha'aretzi teatel kiitis Liibanoni uus valitsus
eelmisel reedel kompromissina heaks poliitilise avalduse,
mis kinnitab militantliku Hezbollah rolli vastupanus Iisraelile,
kuid annab kõigile kodanikele õiguse
Iisraeli okupatsioonile või rünnakutele vastu astuda.
Ynet Newsi teatel oli Ukraina juutide juht
Edward Dolinsky šokeeritud, et Netanyahu valitsus
ei avalda vastupanu Venemaa tegevusele Krimmil,
vaid jääb kriisis pealtvaatajaks
ning õhutab oma liitlast USAd Venemaa vastu tegutsema.
See süüdistus ei esinda kõigi 200 000 Ukraina juudi arvamust,
kuid esitab väljakutse Iisraeli pürgimusele
vältida Venemaa ja USA toetatud natsionalistide tüli Kiievis,
kuigi süüdistusi antisemitismi suhtes kerkib mõlemalt poolt.
Ukraina Juudi Komitee esimees Dolinsky tegi eelmisel nädalal
koos mõjuka juudi juristi Alexander Feldmaniga
lobby-reisi Jeruusalemma,
kus peaminister Netanyahu valitsus- ametnikud neid vastu ei võtnud.
Dolinsky ja Feldman püüdsid saada Iisraeli toetust Ukrainale
ja ukrainlaste soovidele, ütles Dolinsky Reutersile.
Dolinsky väitel püüab Iisrael Venemaa mõjuvõimu tõttu
viimasega väga diplomaatiline olla.
Venemaal on tulevikuski Iisraeli olukorras tähtis roll.
Dolinsky sõnul oleks Iisrael suutnud paljude ukrainlaste meelest
pöörata rahvusvahelist arvamust Kiievi kasuks.
Iisrael on väike maa, kuid ukrainlaste jaoks mõjuvõimas
ning Iisraelile on oluline säilitada Ukraina näol sõber ka tulevikus,
ütles Dolinsky.
Iisraeli välisminister Lieberman vastas Iisraeli televisioonis
Ukraina kriisi suhtes, et ei mõista, miks Iisrael peaks sinna sekkuma,
kuna Iisraelil on head suhted nii USA kui Venemaaga.
Putini väitel soovib ta lämmatada Ukrainas neonatsismi,
natsionalistlikku meelsust ja antisemitismi.
Dolinsky väitel Putin valetab ja laimab,
kuna mõnede Ukraina juutide meelest
korraldati hiljutised antisemitistlikud aktid,
nagu sünagoogide rüvetamine, venemeelsete provokaatorite poolt.
Iisraeli poolriiklik Juudi Agentuur lubas veebruaris parandada
Ukraina juutide julgeolekut, mida Dolinsky sõnul ei juhtunud.
Dolinsky oli palunud Iisraeli välisministril
saata Iisraeli julgeolekueksperdid Ukrainasse nõu andma.
Iisraeli Välisministeerium ei suutnud palvele vastata
seoses töölepinguvaidlusega.
Israel Today kirjutab EL Iisraeli saadiku Lars Anderseni
üllatavast väitest, mille kohaselt Iisrael tegi valesti,
kui nõustus vabastama vangistatud Palestiina terroriste
käimasolevate USA vahendatud rahukõneluste tingimusena.
Kui Iisrael oleks EL-lt nõu küsinud, oleks EL Anderseni sõnul öelnud,
et Iisrael peaks külmutama asunduste ehituse
ja pidama läbirääkimisi 1967. a eelsete relvarahujoonte üle.
Et Iisrael seda teinud pole, on nende endi valik,
ja nüüd peab Iisrael selle tagajärgedega elama.
Selle asemel lubas Iisrael vabastada neljas etapis 100 terroristi,
kes on osalenud Iisraeli meeste, naiste ja laste tapmises.
Märtsi lõpus teostub kokkuleppe neljas ja viimane etapp,
ütles Andersen.
Et enne Oslo leppeid vangistatud vangid vabastatakse
ja nad naasevad sangaritena, tuleb Iisraelile algul kergenduseks,
kuna nad vabastavad Palestiina vange.
Israel Today artikli väitel on Anderseni järelduses suur auk.
PO juht Mahmoud Abbas on korduvalt maininud
ühe prioriteetseima eesmärgina Palestiina vangide vabastamist,
sõltumata nende kuritegudest.
Abbas on selgeks teinud, et ei aktsepteeri rahulepet,
mis ei sisalda Palestiina vangide vabastamist.
Nii sunniti Iisrael järeleandmisi tegema,
ütles EL saadik Iisraelis Lars Faaborg-Andersen.
Ynet News kirjutab uudistelehes Al-Arab tsiteeritud
Iraani uudistetoimetuse Farsi raportist,
nagu oleks Süüria opositsioon valmis Golani kõrgustikke Iisraelile andma.
Farsi teatel oleks Golani kõrgustike müümine
Süüria ühisopositsiooni liikme Kamal Al-Labvani sõnul parem valik,
kui nii Süüria kui Golani korraga kaotamine.
Süüria opositsioon tahaks kasutada Iisraeli õhutõrjesüsteemi,
kaasa arvatud USA päritolu maa-õhk-rakette Patriot,
loomaks Süüria lõunaosas lennukeelutsooni,
et takistada Süüria presidendi Bashar Assadi õhujõududel
mässuliste kantse pommitamast.
Need olid meie tänased uudised. Shalom ja kohtumiseni!
Tõlge: Monika Jaaguri